318.23 REGOLAMENTI DWAR FTEHIM BILATERALI FUQ IS-SIGURTA SOĊJALI BEJN MALTA U NEW ZEALAND 1 ta’ Diċembru, 2013* * ara r-regolament 1(2) ta’ dawn ir-Regolamenti, kif promulgati oriġinarjament. L-AVVIŻ LEGALI 435 tal-2013. 1. Titolu. It-titolu ta’ dawn ir-regolamenti hu r-Regolamenti dwar Ftehim Bilaterali fuq is-Sigurtà Soċjali bejn Malta u New Zealand. 2. F’dawn ir-regolamenti"Ftehim" tfisser il-Ftehim fuq is-Sigurtà Soċjali bejn il-Gvern ta’ Malta u l-Gvern ta’ New Zealand iffirmat fit-8 ta’ Lulju, 2013, li kopja tiegħu, flimkien mas-Supplementary Administrative Arrangement forthe Implementation of the Agreement u l-Administrative Arrangement forthe Apploication of the Agreement, fil-verżjoni originali tagħhom bl-Ingliż, huma annessi fl-Iskedi li jinsabu ma’ dawn ir-regolamenti. 3. Applikabilità. Kap. 318. Id-dispożizzjonijiet tal-Att dwar is-Sigurtà Soċjali għandu jkollhom seħħ fl-applikazzjoni tal-imsemmi Att fir-rigward tal-persuni msemmija fil-Ftehim, bla ħsara għal dawk il-modifiki u adattamenti li jistgħu jkunu meħtieġa skont id-dispożizzjonijiet ta’ dak il-Ftehim, u sa fejn l-Att dwar is-Sigurtà Soċjali japplika għal-Pensjonijiet għall-Irtirar; u Pensjonijiet għar-Romol.